
Ministru kabineta sēdes protokollēmums

Noteikumu projekts "Ārējo automātisko defibrilatoru uzstādīšanas, ekspluatācijas, tehniskās uzraudzības kārtība"

· 1. Pieņemt iesniegto noteikumu projektu. 
·  
· 2. Veselības ministrijai (Nacionālajam veselības dienestam) veikt vienreizēju centralizēto iepirkumu ārējo automātisko defibrilatoru iegādei un nodot izglītības iestādēm, kurās apgūst pamata, vispārējās vidējās un profesionālās vidējās izglītības programmas, tai skaitā profesionālās ievirzes sporta izglītības iestādēm, un interešu izglītības iestādēm to darbības nodrošināšanai.
· 3. Veselības ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojumu projektu par finanšu līdzekļu piešķiršanu no budžeta resora "74. Gadskārtējā valsts budžeta izpildes procesā pārdalāmais finansējums" programmas 20.00.00 "Veselības aprūpes pasākumu īstenošana" 2024. gadā ne vairāk kā  508 200 euro apmērā, lai nodrošinātu automātisko defibrilatoru iegādi.
· 4. Valsts kancelejai sagatavot noteikumu projektu parakstīšanai.

